smcproject/ml-wiki-sentences huggingface dataset:
അതിനാൽ എപ്പോഴും മനസാന്നിധ്യത്തോടു കൂടിയും ധനസമ്പാദനത്തിനു വേണ്ടി അന്യായമാർഗ്ഗം സ്വീകരിക്കാതെയും ജീവിക്കണം.
ഒരു കുടത്തിൽ ജലം നിറയ്ക്കുമ്പോൾ കിണറ്റിൽ നിന്നും എടുത്താലും സമുദ്രത്തിൽ നിന്നെടുത്താലും ആ കുടം നിറയെ വെള്ളം മാത്രമേ അതിൽ ഒരു തവണ എടുക്കുവാൻ കഴിയുകയുള്ളൂ.
'തലയിലെഴുത്തിനു പിടലിയിൽ ചൊറിഞ്ഞാലോ, തലയിലെഴുത്തു തലോടിയാൽ പോകുമോ' തുടങ്ങിയ ചില ശൈലികളും ഈ വിശ്വാസത്തിൽനിന്നും രൂപംപൂണ്ടു പ്രാചാരത്തിലെത്തിയിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തലയിലെഴുത്ത് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തലയാട്ടം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഒരു കേരളീയ നാടോടി നൃത്തമാണ് തലയാട്ടം .
പുലയസമുദായത്തിലെ ഉപവിഭാഗമായ തണ്ടപ്പുലയരാണ് ഇത് സാധാരണയായി അവതരിപ്പിച്ചു വരുന്നത്.
സാംബവർ , വേട്ടുവർ , ഉള്ളാടർ തുടങ്ങിയ സമുദായക്കാരുടെയിടയിലും ഇത് നിലനില്ക്കുന്നുണ്ട്.
തെക്കേ മലബാർ, കൊച്ചി, ചേർത്തല എന്നിവിടങ്ങളിൽ 'തലയാട്ടം' എന്ന പേരിലും, മാവേലിക്കര, പന്തളം, പത്തനംതിട്ട, ചെങ്ങന്നൂർ, വൈക്കം, കോട്ടയം, ഇടുക്കി, ചങ്ങനാശ്ശേരി, ആലപ്പുഴ, കൊല്ലം തുടങ്ങിയ പ്രദേശങ്ങളിൽ മുടിയാട്ടം എന്ന പേരിലുമാണ് ഇത് അറിയപ്പെടുന്നത്.
നൃത്തരീതി
താളമേളത്തോടുകൂടിയ നൃത്താഭിനയമാണിത്.
പാട്ടുപാടിക്കൊണ്ട് വാദ്യങ്ങൾ മുഴക്കുമ്പോൾ സ്ത്രീകൾ കഴുത്തിന്റെ മുകൾ ഭാഗം വട്ടത്തിൽ ചലിപ്പിച്ചും തലമുടി ചുഴറ്റിയും നൃത്തം ചെയ്യുകയാണ് പതിവ്.
നിന്നുകൊണ്ടു മാത്രമല്ല, താളത്തിൽ ചുവടുവച്ചു നടന്നും വട്ടത്തിൽ നടന്നും തലയാട്ടം നടത്താറുണ്ട്.
മുതിർന്ന സ്ത്രീകളും കൌമാരപ്രായത്തിലെത്തിയ പെൺകുട്ടികളും ഈ നൃത്തമവതരിപ്പിക്കാറുണ്ട്.
പാട്ടുപാടുന്നതും മേളം മുഴക്കുന്നതും പുരുഷന്മാരാണ്.
വാദ്യങ്ങൾ
മദ്ദളം , പറ , മരം , കരു , കൊക്കേരോ എന്നിവയാണ് പിന്നണി വാദ്യങ്ങൾ.
ചിലയിടങ്ങളിൽ ഓട്ടുകിണ്ണമോ കൈമണിയോ മാത്രമേ ഉപയോഗിക്കാറുള്ളൂ.
പാട്ടുകൾ ദേവതാസ്തുതിപരമായവയാണ്.
ഉത്സവസന്ദർഭങ്ങളിലും തിരണ്ടുകല്യാണത്തിനുമാണ് ഇതവതരിപ്പിക്കുന്നത്.
ഋതുമതിയായ പെൺകുട്ടി തലയാട്ടം നടത്തിയാലേ ശുദ്ധയാവുകയുള്ളൂ എന്ന വിശ്വാസമാണ് തിരണ്ടുകല്യാണത്തിന്റെ ഭാഗമായി ഈ നൃത്തമവതരിപ്പിക്കുന്നതിനുള്ള കാരണം.
തണ്ടപ്പുലയ സമുദായത്തിലെ പെൺകുട്ടികൾ ഋതുമതികളായിക്കഴിഞ്ഞാൽ പതിനഞ്ചാം ദിവസമാണ് തിരണ്ടുകുളി നടത്തുക.
കുളി കഴിഞ്ഞെത്തുന്ന കന്യക മുറ്റത്ത് കിഴക്കോട്ടു തിരിഞ്ഞിരിക്കണം.
അപ്പോൾ മന്ത്രവാദികളും പാട്ടുകാരും ഇരുവശങ്ങളിലുമായി നിരന്ന് പാട്ടുതുടങ്ങും.
അതോടെ കന്യക തലയാട്ടം തുടങ്ങുന്നു.
ബോധമറ്റ് വീഴുംവരെ തലയാട്ടം നടത്തണമെന്നതാണ് ആചാരം.
മലബാറിൽ ചില പ്രദേശങ്ങളിൽ മുടിയാട്ടം എന്ന പേരിലും ഇതറിയപ്പെടുന്നുണ്ട്.
കളം പാട്ടിനെത്തുടർന്നു കളമഴിക്കൽ ചടങ്ങിൽ 'മുടിയഴിച്ചാട്ടം' നടത്താറുണ്ടെങ്കിലും അതിന് തലയാട്ടവുമായി ബന്ധമില്ല.
പ്രശസ്തരായ മുടിയാട്ടം കലാകാരികൾ നാരായണി പുറത്തേക്കുള്ള കണ്ണികൾ
തലയാഴം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thalayazham_Gramapanchayat
കോട്ടയം ജില്ലയിലെ വൈക്കം താലൂക്കിൽ വൈക്കം ബ്ളോക്കിൽ തലയാഴം വില്ലേജ് ഉൾപ്പെടുന്ന ഗ്രാമപഞ്ചായത്താണ് 22.41 ചതുരശ്ര കിലോമീറ്റർ വിസ്തീർണ്ണമുള്ള തലയാഴം ഗ്രാമപഞ്ചായത്ത് .
10 വാർഡുകളായി വിഭജിച്ചിരിക്കുന്നു.
വേമ്പനാട്ടുകായലിന്റെ കിഴക്കേകരയിൽ വൈക്കം പട്ടണത്തിന്റെ തെക്കുകിഴക്കായി വ്യാപിച്ചിരിക്കുന്ന തലയാഴം നെൽപ്പാടങ്ങളും, തെങ്ങിൻതോപ്പുകളും, തോടുകളും, കായലോരങ്ങളും ചേർന്ന് മനോഹരമായ ഒരു കാർഷിക ഗ്രാമമാണ്.
പഞ്ചായത്തിന്റെ വടക്കും പടിഞ്ഞാറുമായി ഏകദേശം 9 കിലോമീറ്റർ ദൈർഘ്യത്തിൽ കരിയാറും കി.
ഭാഗത്ത് ഏകദേശം അതേ ദൈർഘ്യത്തിൽ കെ.വി. കനാലും തെ.
3 കി.
മീറ്ററോളം വേമ്പനാട്ട് കായലും നൈസർഗികാതിർത്തികളായി വർത്തിക്കുന്നു.
തലയാഴം പഞ്ചായത്തിന് പൊതുവേ തീരസമതലം, താരതമ്യേന ഉയർന്ന സമതലം, ചതുപ്പുനിലം എന്നിവ ഇടകലർന്ന ഭൂപ്രകൃതിയാണുള്ളത്.
പഞ്ചായത്തിലൂടെ ഒഴുകുന്ന മൂവാറ്റുപുഴ ആറ്, മീനച്ചിൽ ആറ് എന്നീ നദികളുടെ കൈവഴികൾ ഈ പ്രദേശത്തെ ജലസേചിതമാക്കുന്നതിൽ മുഖ്യ പങ്കു വഹിക്കുന്നു.
മീറ്ററോളം വേമ്പനാട്ടുകായലുമായി അതിർത്തി പങ്കിടുന്ന ഈ പഞ്ചായത്തിന്റെ 3 വശങ്ങളും കായലിനാൽ ചുറ്റപ്പെട്ടിരിക്കുന്നു.
വെള്ളപ്പൊക്ക ഭീഷണി നേരിടാൻ കരിയാറിന്റെ പതനമുഖത്ത് താൽക്കാലിക ബണ്ടു കെട്ടി 6 മാസം നീരൊഴുക്ക് തടയാറുണ്ട്.
പഞ്ചായത്തിലെ ജനങ്ങളുടെ മുഖ്യ ഉപജീവനമാർഗ്ഗം കൃഷിയാണ്.
മത്സ്യബന്ധനം, കക്കവാരൽ എന്നീ മേഖലകളെ ആശ്രയിച്ചു ജീവിക്കുന്ന ഒട്ടനവധി കുടുംബങ്ങളും ഈ പ്രദേശത്തുണ്ട്.
പ്രധാന വിളയായ നെല്ലിനു പുറമേ തെങ്ങ്, വാഴ, പച്ചക്കറി എന്നിവയും ഇവിടെ കൃഷിചെയ്യുന്നുണ്ട്.
കരിമണ്ണ് നിറഞ്ഞ് കൃഷിയോഗ്യമല്ലാതായിത്തീർന്ന 35-ൽ അധികം പാടശേഖരങ്ങൾ ഈ പഞ്ചായത്തിലുണ്ട്.
മുമ്പ് മൃഗപരിപാലനത്തിൽ മുന്നിട്ടു നിന്ന ഇവിടം വെച്ചൂർ പശുവിലൂടെ കേരളം മുഴുവൻ അറിയപ്പെട്ടിരുന്നു.
കുറുകിയ കാലുകളും ചെറിയ ഉടലുമുള്ള വെച്ചൂർ പശുക്കൾ ഇപ്പോൾ വംശനാശഭീഷണിയിലാണ്.
തഴപ്പാ നെയ്ത്ത് ഉൾപ്പെടെ 26 ചെറുകിട വ്യവസായങ്ങൾ പഞ്ചായത്തിൽ പ്രവർത്തിക്കുന്നുണ്ട്.
സെയ്ന്റ് സേവിയേഴ്സ് കോളജ്, സ്കൂളുകൾ, പോസ്റ്റ് ഓഫീസ്, വില്ലേജ് ഓഫീസ്, സഹകരണസംഘങ്ങൾ എന്നിവ ഇവിടത്തെ പ്രധാന പൊതു സ്ഥാപനങ്ങളാണ്.
അതിരുകൾ തെക്ക്‌ - വെച്ചൂർ പഞ്ചായത്ത് വടക്ക് - വൈക്കം നഗരസഭ, ഉദയനാപുരം, കല്ലറ പഞ്ചായത്തുകൾ കിഴക്ക് - കല്ലറ പഞ്ചായത്ത് പടിഞ്ഞാറ് - വൈക്കം നഗരസഭ, ടി.വി.പുരം പഞ്ചായത്ത്, ആലപ്പുഴ ജില്ലയിലെ തണ്ണീർമുക്കം എന്നിവ വാർഡുകൾ
തലയാഴം ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ് തോട്ടകം പടിഞ്ഞാറ് തോട്ടകം തോട്ടകം കിഴക്ക് കൂവം ഉല്ലല ഉല്ലല തെക്ക് പള്ളിയാട് പുന്നപ്പുഴി തലയാഴം വടക്ക് തൃപ്പക്കുടം പുത്തൻപാലം മാടപ്പള്ളി പടിഞ്ഞാറ് കൊതവറ കൊതവറ വടക്ക് ഇടഉല്ലല സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് വൈക്കം വിസ്തീര്ണ്ണം 22.4 ചതുരശ്ര കിലോമീറ്റർ ജനസംഖ്യ 19,488 പുരുഷന്മാർ 9734 സ്ത്രീകൾ 9754 ജനസാന്ദ്രത 870 സ്ത്രീ : പുരുഷ അനുപാതം 1002 സാക്ഷരത 94% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thalayazhampanchayat/ Archived 2012-06-25 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തലയാഴം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തലമല്ലിക ഇംഗ്ലീഷ് വിലാസം https://ml.wikipedia.org/wiki/Thalamallika
തെയ്യം , തിറ തുടങ്ങിയ നാടൻകലാരൂപങ്ങളിലെ കേശാലങ്കാരങ്ങളിലൊന്നാണ് തലമല്ലിക .
തലമല്ലികയ്ക്ക് മല്ലികത്തുണി എന്ന പേരും നിലവിലുണ്ട്.
തലപ്പാളിക്കു മുകളിൽ കെട്ടുന്ന കേശാലങ്കാരമാണ് തലമല്ലിക.
നെറ്റിയിൽ മുകൾഭാഗത്തായി കെട്ടുന്ന നീണ്ട പട്ടുതുണിയാണ് തലപ്പാളി .
തലപ്പാളിയിൽ ഓടുകൊണ്ടുണ്ടാക്കിയ 21 അലുക്കുകൾ ഞാത്തിയിട്ടിരിക്കും.
ഇത് കെട്ടിയശേഷം മുകളിൽ ധരിക്കുന്നതിനു വേണ്ടിയാണ് തലമല്ലിക ഉപയോഗിക്കുന്നത്.
ഇതും പട്ടുകൊണ്ടുണ്ടാക്കിയിട്ടുള്ളതാണ്.
അലുക്കുകളും മയിൽപ്പീലിത്തണ്ടും തുന്നിപ്പിടിപ്പിച്ച് ഇത് ആകർഷകമാക്കുന്നു.
മടേച്ചാമുണ്ഡി തുടങ്ങിയ തെയ്യങ്ങൾക്ക് കുരുത്തോല കൊണ്ടും, വിഷ്ണു മൂർത്തിക്ക് മരം കൊണ്ടുമാണ് തലമല്ലിക ഉണ്ടാക്കുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തലമല്ലിക എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തലയാക്കുളം ഭഗവതി ക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തലയാക്കുളം_ഭഗവതി_ക്ഷേത്രം തലയാക്കുളം ക്ഷേത്രം- കിഴക്കേവശത്തെ ആൽമരം
തൃശ്ശൂർ ജില്ലയിലെ‍ എരവത്തൂർ ഗ്രാമത്തിലെ ഒരു അമ്പലമാണ് തലയാക്കുളം ഭഗവതി ക്ഷേത്രം .
തലയാക്കുളം ഭഗവതി അമ്മയാണ് ഇവിടുത്തെ പ്രതിഷ്ഠ.
എരവത്തൂർ നായർ സമുദായമാണ് ഈ അമ്പലത്തിലെ മേൽനോട്ടം നടത്തിവരുന്നത്.
വർഷംതോറും ഇവിടെ ഉത്സവം നടത്തുന്നതും അമ്പലത്തിലെ മറ്റു വികസന പ്രവൃത്തികളും നടത്തി വരുന്നത് തലയാക്കുളം അമ്പലകമ്മിറ്റിയാണ്.
പാലിയം ഗ്രൂപ്പ് ദേവസ്വം വകയാണ് ഈ ക്ഷേത്രം.
ഇതിന്റെ ചുറ്റമ്പലത്തിൽ രണ്ട് ശ്രീകോവിലുകളിയായി ഭദ്രകാളിയും ശ്രീദുർഗ്ഗയും തുല്യപ്രാധാന്യത്തോടുകൂടി ആരാധിക്കപ്പെട്ടുവരുന്നു.
ഭൈരവൻ, നാഗദേവതകൾ, രക്ഷസ്സ് എന്നിവർ ഉപദേവതകളായി ക്ഷേത്രമതിൽക്കകത്തും, ക്ഷേത്രത്തിന് പുറത്ത് കുളത്തിനരികിൽ ഘണ്ടാകർണ്ണർ, വെളിച്ചപ്പാട്, മേലാംതുരുത്തി എന്നിവരും പ്രതിഷ്ഠിക്കപ്പെട്ടിരിക്കുന്നു.
ക്ഷേത്രത്തിലെ പ്രധാന വഴിപാട് മുടിയേറ്റും (കുംഭമാസത്തിലെ കാർത്തിക നാളിൽ), കർക്കിടകമാസത്തിലെ കളമെഴുത്തും പാട്ടും ആണ്.
ഗുരുതിപുഷ്പാഞ്ജലി വർഷത്തിൽ ഒരിക്കൽ ദേശഗുരുതിനാളിൽ മാത്രം നടത്തുന്നു.
ഇവിടുത്തെ മറ്റ് വഴിപാടുകൾ ഗണപതിഹോമം, ഭഗവതിസേവ, എണ്ണ, കരിക്ക്, കുങ്കുമം, മഞ്ഞൾപൊടി അഭിഷേകങ്ങൾ എന്നിവയാണ്.
കുഴൂർ ദേശത്തിന്റെ വടക്ക് കിഴക്കേ മൂലയിലായി സ്ഥിതി ചെയ്യുന്ന ഈ ഭഗവതിക്ഷേത്രത്തിന് ആയിരം വർഷത്തിന്റെ പഴക്കമുണ്ടെന്ന് കണക്കാക്കപ്പെടുന്നു.
1987-88 കാലത്ത് ക്ഷേത്രത്തിൽ നടത്തിയ അഷ്ടമംഗല്യപ്രശ്നങ്ങളിൽ കണ്ടത് ഭഗവതിയെ ഭദ്രകാളിയായും പിന്നീട് ദുർഗ്ഗയായും  വീണ്ടും ഭദ്രകാളിയായും ആരാധിച്ചു വരുന്നതായും ആരാധനസ്വഭാവത്തിൽ വന്ന വ്യത്യാസം മൂലം ഭദ്രകാളീചൈതന്യത്തിന് പുഷ്ടി വരുകയും കാലം കഴിയവേ ദുർഗ്ഗാദേവിക്ക് ഉപദേവതാസ്വഭാവത്തിൽ ആരാധന കൈവരുകയും ചെയ്തു എന്നാണ്.
പിന്നീട് പ്രശ്നവിധിപ്രകാരം ദുർഗ്ഗാദേവിക്ക് പ്രത്യേകം ശ്രീകോവിൽ പണിത് പ്രതിഷ്ഠ നടത്തുകയുണ്ടായി.
എല്ലാ വർഷവും മേട മാസത്തിൽ  നടത്തി വരുന്ന ഉത്സവം പ്രധാനമാണ്.
കൂടാതെ ഇവിടുത്തെ വിശേഷദിവസങ്ങൾ താഴെപ്പറയുന്നവയാണ്.
ആണ്ടു വിശേഷം - കുംഭമാസത്തിലെ അശ്വതിനാളിൽ ദുർഗ്ഗാദേവിയുടെ പ്രതിഷ്ഠാദിനം കാർത്തിക നാളിൽ താലപ്പൊലി, മുടിയേറ്റ്, തുടർന്ന് ദേശഗുരുതി, മകരച്ചൊവ്വ വിശേഷം കർക്കിടകമാസത്തിൽ കളമെഴുത്തും പാട്ടും എല്ലാ മാസവും പൗർണ്ണമി നാളിൽ ഭഗവതീസേവ ഒന്നാം തിയതികളിൽ ഗണപതിഹോമം
തലമ്പായ ദേശീയോദ്യാനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
താലമ്പായ ദേശീയോദ്യാനം , അർജന്റീനയിലെ ലാ റിയോജ പ്രവിശ്യയുടെ കിഴക്കു/മദ്ധ്യ ഭാഗത്തായുള്ള ദേശീയോദ്യാനമാണ്.
1975 ൽ ഒരു  പ്രാദേശിക ഉദ്യാനമായും, 1997 ൽ ഒരു ദേശീയോദ്യാനമായും, 2000 ൽ ഒരു യുനെസ്കോ ലോക പൈതൃക സ്ഥലമായും നാമനിർദ്ദേശം ചെയ്യപ്പെട്ടു.
അർജന്റൈൻ മൊണ്ടേ ആവാസ വ്യവസ്ഥയിലുള്ള ഒരു പ്രദേശത്തെ ഈ ദേശീയോദ്യാനം സംരക്ഷിക്കുന്നു.
2,150 സ്ക്വയർ കിലോമീറ്റർ (830 സ്ക്വയർ മൈൽ) വിസ്തൃതിയിൽ, സമുദ്രനിരപ്പിൽനിന്ന് ശരാശരി 1,500 മീറ്റർ (4,921 അടി), ഉയരത്തിൽ വ്യാപിച്ചു കിടക്കുന്നതാണ് ഈ പാർക്ക്.
ചിത്രശാല Parque Nacional de Talampaya Talampaya canyon entrance Petroglyphs Parque Nacional Talampaya Tour buses at the park Rhea The wall അവലംബം ↑
നിറകുടം ഇംഗ്ലീഷ് വിലാസം https://ml.wikipedia.org/wiki/Nirakudam
എ. ഭീംസിംഗ് സംവിധാനം ചെയ്ത് ബേബി നിർമ്മിച്ച 1977 ലെ ഇന്ത്യൻ മലയാളഭാഷാ ചിത്രമാണ് നിറകുടം.
കമൽ ഹാസൻ , ശ്രീദേവി , സുകുമാരി , കവിയൂർ പൊന്നമ്മ , അദൂർ ഭാസി എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്.
ജയ വിജയയുടെ ചിത്രത്തിന് സംഗീത സ്കോർ ഉണ്ട്.
ശിവാജി ഗണേശൻ അഭിനയിച്ച ഭീംസിങ് തന്നെ സംവിധാനം ചെയ്ത തമിഴ് ക്ലാസിക് ഭാഗാ പിരിവിനൈയുടെ റീമേക്കാണിത്.
താരം വേഷം 1 കമലഹാസൻ ദേവൻ 2 ശ്രീദേവി ശാന്ത 3 സുധീർ രാജൻ 4 അടൂർ ഭാസി ധർമ്മപാലൻ 5 ജോസ് പ്രകാശ് പ്രഭാകരൻ 6 സുകുമാരി ഭാർഗ്ഗവി 7 കവിയൂർ പൊന്നമ്മ സതി 8 കെ ജെ യേശുദാസ് 9 നെല്ലിക്കോട് ഭാസ്കരൻ സത്യപാലൻ 10 ഫിലോമിന നാണിയമ്മ 11 പട്ടം സദൻ രാഘവൻ 12 റീന ഉഷ 13 പാലാ തങ്കം ആര്യ 14 ഉഷാറാണി അനാർക്കലി 15 ഖദീജ മാർഗററ്റ് 16 സാന്റൊ കൃഷ്ണൻ ഗുണ്ട പാട്ടരങ്ങ്
വരികൾ: ബിച്ചു തിരുമല , ഈണം: ജയ വിജയ ഈ ചിത്രത്തിലെ "നക്ഷത്രദീപങ്ങൾ തിളങ്ങി" എന്ന ഗാനത്തിൽ കെ ജെ യേശുദാസ് വേദിയിൽ പാടുന്നു.
പാട്ട് പാട്ടുകാർ രാഗം 1 ചിങ്ങവനത്താഴത്തെ കെ ജെ യേശുദാസ് , എൽ ആർ അഞ്ജലി 2 ജീവിതമെന്നൊരു കെ ജെ യേശുദാസ് ശ്രീരാഗം 3 മണ്ണിനെ പങ്കിടുന്നു കെ ജെ യേശുദാസ് 4 നക്ഷത്രദീപങ്ങൾ കെ ജെ യേശുദാസ് രാഗമാലിക ( ഗൗരിമനോഹരി , ആഭോഗി , ശങ്കരാഭരണം ) 4 സ്വർണ്ണത്തിനെന്തിനു പി സുശീല പരാമർശങ്ങൾ പുറംകണ്ണികൾ നിറകുടം ഇന്റർനെറ്റ് മൂവി ഡാറ്റാബേസിൽ നിറകുടം(1977) വിഡിയോ യൂട്യൂബിൽ
നിറക്കൂട്ട് ഇംഗ്ലീഷ് വിലാസം https://ml.wikipedia.org/wiki/Nirakkoottu
ജോഷിയുടെ സംവിധാനത്തിൽ മമ്മൂട്ടി , ബാബു നമ്പൂതിരി , ഉർവശി , സുമലത , ലിസി എന്നിവർ പ്രധാനവേഷങ്ങളിൽ അഭിനയിച്ച് 1985-ൽ പുറത്തിറങ്ങിയ ഒരു മലയാളചലച്ചിത്രമാണ് നിറക്കൂട്ട് .
ജൂബിലി പ്രൊഡക്ഷൻസിന്റെ ബാനറിൽ ജോയ് തോമസ് നിർമ്മാണം ചെയ്ത ഈ ചിത്രം ജൂബിലി പിക്ചേർസ് വിതരണം ചെയ്തിരിക്കുന്നു.
1985-ലെ ഏറ്റവും കൂടുതൽ കളക്ഷൻ നേടിയ ചിത്രമാണിത്.
അഭിനേതാക്കൾ അഭിനേതാവ് കഥാപാത്രം മമ്മൂട്ടി രവിവർമ്മ ബാബു നമ്പൂതിരി അജിത്ത് അസീസ് ജെയിലർ പ്രതാപചന്ദ്രൻ പോൾ മാത്യു ജോസ് പ്രകാശ് എം.കെ. എബ്രഹാം ഉർവശി ശശികല വർഗ്ഗീസ് സുമലത മേഴ്‌സി ലിസി ഡോ. സുമ തൊടുപുഴ വാസന്തി സംഗീതം
പൂവച്ചൽ ഖാദർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് ശ്യാം ആണ്.
ഗാനങ്ങൾ പൂമാനമേ ഒരു രാഗമേഘം താ – കെ.എസ്. ചിത്ര പൂമാനമേ ഒരു രാഗമേഘം താ – ജി. വേണുഗോപാൽ പ്രണയ സങ്കൽപ്പമേ  – വാണി ജയറാം പൂമാനമേ ഒരു രാഗമേഘം താ – കെ.ജി. മാർക്കോസ് അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ജയാനൻ വിൻസെന്റ് , വിപിൻ മോഹൻ ചിത്രസം‌യോജനം കെ. ശങ്കുണ്ണി കല ഹരി ചമയം സുധാകരൻ വസ്ത്രാലങ്കാരം മണി നൃത്തം വസന്ത് കുമാർ സംഘട്ടനം എ.ആർ. പാഷ പരസ്യകല ഗായത്രി ലാബ് ജെമിനി കളർ ലാബ് നിശ്ചല ഛായാഗ്രഹണം മൊണാലിസ , അമ്പിളി വാർത്താപ്രചരണം ജെലിറ്റ പബ്ലിസിറ്റി നിർമ്മാണ നിയന്ത്രണം രഞ്ജി നിർമ്മാണ നിർവ്വഹണം കെ.ആർ. ഷണ്മുഖം വാതിൽ‌പുറ ചിത്രീകരണം സുദർശൻ സിനി യൂണിറ്റ് അസോസിയേറ്റ് കാമറമാൻ ശേഖർ , പ്രതാപൻ ടൈറ്റിത്സ് സിതാര അസോസിയേറ്റ് ഡയറക്ടർ കെ.സി. രവി പുരസ്കാരങ്ങൾ 1986 കേരളസംസ്ഥാന ചലച്ചിത്ര സ്പെഷ്യൽ ജൂറി പുരസ്കാരം – മമ്മൂട്ടി 1986 കേരള ഫിലിം ക്രിടിക്സ് പുരസ്കാരം – മികച്ച നടൻ – മമ്മൂട്ടി 1985 ഫിലിംഫെയർ അവാർഡ് – മികച്ച നടൻ – മമ്മൂട്ടി പുറത്തേക്കുള്ള കണ്ണികൾ നിറക്കൂട്ട് ഇന്റർനെറ്റ് മൂവി ഡാറ്റാബേസിൽ നിറക്കൂട്ട്‌ – മലയാളസംഗീതം.
നിറക്കാഴ്ച
ഇറ്റാലിയൻ നടനായ വിൻസെൻസോ ബോക്കിയറേലിയെ നായകനാക്കി നവാഗത സംവിധായകനായ അനീഷ് ജെ. കർണാട് ഒരുക്കുന്ന മലയാളചലച്ചിത്രമാണ്‌ 'നിറക്കാഴ്ച'.
മറാത്തിയ അന്താരാഷ്ട്ര ചലച്ചിത്ര മേളയിൽ ഈ ചിത്രം പ്രദർശിപ്പിക്കുവാൻ അനുമതി ലഭിച്ചിട്ടുണ്ട്.
രാജാ രവിവർമ്മയുടെ ചിത്രങ്ങളെക്കുറിച്ച് പഠിക്കാനെത്തുന്ന ഒരു ഇറ്റാലിയൻ ചിത്രകാരനാണ്‌ ഇതിലെ പ്രധാന കഥപാത്രം.
മലയാളിയായ മോഡൽ പെൺകുട്ടിയുമായി ഇയാൾ പ്രണയത്തിലാകുന്നു.
തുടർന്നുണ്ടാകുന്ന സംഘർഷം നിറഞ്ഞ രംഗങ്ങളാണ്‌ ചിത്രത്തിന്റെ  ഇതിവൃത്തം.
അഭിനേതാക്കൾ വിൻസെൻസോ ബോക്കിയറേലി മം‌മ്താ മോഹൻ ദാസ് മനോജ് കെ. ജയൻ തിലകൻ ജഗതി നെടുമുടി വേണു സുരാജ് വെഞ്ഞാറമൂട് മില്ലിനിയല ലിബിൻ ഡെയ്സി ചാക്കോ വിജയകുമാർ പുറത്തേക്കുള്ള കണ്ണികൾ http://www.nowrunning.com/movie/7225/malayalam/nirakazhcha/index.htm Archived 2010-10-06 at the Wayback Machine .
http://popcorn.oneindia.in/title/5731/nirakazhcha.html Archived 2012-06-12 at the Wayback Machine .
Vincenzo Bocciarelli
നിറം (വിവക്ഷകൾ)
നിറം എന്ന വാക്കു കൊണ്ട് താഴെപ്പറയുന്ന ഏതിനെയും വിവക്ഷിക്കാം നിറം - വർണ്ണം എന്ന അർത്ഥത്തിൽ നിറം - കമൽ സം‌വിധാനം ചെയ്ത നിറം എന്ന മലയാള ചലച്ചിത്രം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
നിറംകൈതക്കോട്ട ധർമ്മശാസ്താക്ഷേത്രം ഇംഗ്ലീഷ് വിലാസം https://ml.wikipedia.org/wiki/Niram_Kaitha_Kotta_Temple ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
മലപ്പുറം ജില്ലയിൽ തിരൂരങ്ങാടി താലൂക്കിൽ വള്ളിക്കുന്ന് പഞ്ചായത്തിന്റെ വടക്ക് കോട്ടക്കുന്നിലാണ് നിറംകൈതക്കോട്ട ധർമ്മശാസ്താക്ഷേത്രം.
അൽപം കൂടി മുകളിലാണ് മേക്കോട്ട ഭഗവതി ക്ഷേത്രം .
തൃക്കുളം
മലപ്പുറം ജില്ലയിലെ തിരൂരങ്ങാടി താലൂക്കിൽ ഉൾപെട്ട ഒരു ഗ്രാമമാണു തൃക്കുളം .
തിരൂരങ്ങാടി നഗരസഭയുടെ ഭാഗമാണ് ഈ സ്ഥലം.
കടലുണ്ടിപ്പുഴ ഗ്രാമത്തിന്റെ തെക്കേ അതിരിലൂടെ ഒഴുകുന്നു.
ചെമ്മാട് പട്ടണത്തിൻ്റെയും കരിപറന്പ് പട്ടണത്തിൻ്റെയും മധ്യത്തിലായിയാണ് ഈ ഗ്രാമമം സ്ഥിതി ചെയ്യുന്നത്.
സർക്കാർ വിദ്യാഭ്യാസ സ്ഥാപനങ്ങളായ തൃക്കുളം ഗവ.
ഹൈസ്കൂൾ, താജ് കൺവെൻഷൻ ഓഡിറ്റോറിയം, പത്തൂർ നെഴ്സിംഗ് ഹോം തുടങ്ങിയ സ്ഥാപനങ്ങൾ ഈ പ്രദേശത്തിൻ്റെ അടുത്തായി പ്രവർത്തിക്കുന്നു.
തൃക്കുളം ശിവക്ഷേത്രം
മലബാറിലെ പ്രധാനപ്പെട്ട ശിവക്ഷേത്രങ്ങളിലൊന്നാണ് തൃക്കുളം ശിവക്ഷേത്രം.
കോഴിക്കോട് സാമൂതിരി രാജാവിനാണ് ഈ ക്ഷേത്രത്തിന്റെ ഉടമസ്ഥത.
തൃക്കുടമണ്ണ ശിവ ക്ഷേത്രം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2018 ഒക്ടോബർ മുതൽ തുടരുന്നു.
കോഴിക്കോട് ജില്ലയിൽ മുക്കം ടൗണിനോട് ചേർന്ന് ഇരുവഴിഞ്ഞി പുഴയുടെ തീരത്ത് സ്ഥിതിചെയ്യുന്ന ശിവക്ഷേത്രമാണ് തൃക്കുടമണ്ണ ശിവക്ഷേത്രം .
പുഴയ്ക്കു നടുവിലാണു ഈ ക്ഷേത്രം.
നാലു ഭാഗവും പുഴയാൽ ചുറ്റപ്പെട്ടുകിടക്കുന്ന ക്ഷേത്രം മഴക്കാലത്ത് ഏറെക്കുറേ വെള്ളത്തിനടിയിലാവും.
ശിവരാത്രി ദിനത്തിൽ നടക്കുന്ന ആഘോഷ പരിപാടികൾ വളരെ ഏറെ മികച്ചത് ആണ്.
ജാതി ഭേദമന്യേ എല്ലാരും ഒന്നായി സഹകരിച്ചു പോകുന്നു
തൃക്കുന്നപ്പുഴ ഇംഗ്ലീഷ് വിലാസം https://ml.wikipedia.org/wiki/Thrikkunnappuzha
ആലപ്പുഴ ജില്ലയുടെ തെക്ക് പടിഞ്ഞാറായി ഹരിപ്പാട് നിന്നും എട്ട് കിലോമീറ്റർ അകലെ അറബിക്കടലിനോട് ചേർന്ന് സ്ഥിതി ചെയ്യുന്ന  ഗ്രാമപ്രദേശമാണ് തൃക്കുന്നപ്പുഴ .
ദേശീയ ജലപാതയുടെയും അറബിക്കടലിന്റെയും ഇടയിൽ തീർത്ത സുന്ദരമായ ഒരു തുരുത്ത് എന്നും പറയാം .
തൃക്കുന്നപ്പുഴയിലെ ശാസ്താ ക്ഷേത്രം പ്രശസ്തമാണ്.
കേരള ചരിത്രത്തിൽ ശ്രീമൂലവാസം എന്ന പേരിൽ ഈ പ്രദേശം അറിയപ്പെട്ടിരുന്നു.
വളരെ പ്രൗഢമായ ഒരു ഗതകാല ചരിത്രം ഈ പ്രദേശത്തിനുണ്ട്.
വിദേശ വ്യാപാരികളുടെ പായ്ക്കപ്പലുകൾക്ക് അനായാസം അടുക്കുവാനും ചരക്കുകൾ കയറ്റിയിറക്കുവാനും സാധ്യമായിരുന്ന ഒരു തുറമുഖം ഇവിടെ ഉണ്ടായിരുന്നതായി പറയപ്പെടുന്നു.
തിരുക്കൊന്നപ്പുഴ പിൽക്കാലത്ത് തൃക്കുന്നപ്പുഴയായി എന്നാണ് ഈ സ്ഥലനാമവുമായി ബന്ധപ്പെട്ട കഥ.
കുന്നം എന്നാൽ മല എന്നാണർത്ഥം.
പുരാതന കാലത്തെ പ്രശസ്തമായ ബൗദ്ധ വിഹാരമായ ശ്രീമൂലവാസം  എന്നതിലെ ശ്രീമൂല എന്ന വാക്കിന്റെ മലയാള പദമണ് തിരുക്കുന്നം.
ആരാധനാലയങ്ങൾ ശ്രീ ധർമ്മശാസ്താ ക്ഷേത്രം മുഹിയിദ്ദീൻ ജുമാ മസ്ജിദ് പതിയാങ്കര ജുമാ മസ്ജിദ് ശ്രീ ദുർഗ്ഗാദേവി ക്ഷേത്രം മുരുക ക്ഷേത്രം അസംബ്ലി ഓഫ് ഗോഡ് ചർച്ച്, തൃക്കുന്നപ്പുഴ (പാസ്റ്റർ റോയ്സൺ ജോണി) മാർത്തോമ മിഷൻ സെൻ്റർ മൂത്തേരിൽ ശിവപാർവ്വതി ക്ഷേത്രം ഇതും കാണുക തൃക്കുന്നപ്പുഴ ഗ്രാമപഞ്ചായത്ത് പുറത്തേക്കുള്ള കണ്ണി
തൃക്കുന്നപ്പുഴ.
കോം വെബ്‌സൈറ്റ് Archived 2012-09-17 at the Wayback Machine .
തൃക്കുന്ന് മഹാദേവക്ഷേത്രം
തൃശ്ശൂർ ജില്ലയിൽ കാഞ്ഞാണിയിലാണ് തൃക്കുന്ന് മഹാദേവക്ഷേത്രം സ്ഥിതിചെയ്യുന്നത്.
108 ശിവക്ഷേത്രങ്ങളിൽ ഒന്നായ തൃക്കുന്ന് ശിവക്ഷേത്രത്തിലെ പ്രതിഷ്ഠ നടത്തിയത് ഹനുമാനാണന്നു പറയപ്പെടുന്നു
കാഞ്ഞാണി ജംഗ്ഷനരുകിലായി തൃപ്രയാർ റൂട്ടിലാണ് ഈ ക്ഷേത്രം.
നാലമ്പലത്തോടുകൂടിയ വട്ട ശ്രീകോവിലും നമസ്കാര മണ്ഡപവും പണിതീർത്തിട്ടുണ്ട്.
കേരള തനിമ വിളിച്ചോതുന്നതക്കവണ്ണമാണ് ക്ഷേത്ര നിർമ്മാണം നടത്തിയിരിക്കുന്നത്.
ശിവക്ഷേത്രത്തിനു മുൻവശത്തായി വലിയയൊരു ക്ഷേത്രക്കുളം പണിതീർത്തിട്ടുണ്ട്.
ഈ ക്ഷേത്രക്കുളത്തിനു തെക്കുവശത്തുചേർന്നാണ് വിഷ്ണുക്ഷേത്രം സ്ഥിതിചെയ്യുന്നത്.
രാമൻ രാമ രാവണ യുദ്ധകാലത്ത് ഹനുമാൻ മൃതസഞ്ജീവനി മല പൊക്കി ആകാശമാർഗ്ഗേണ കൊണ്ടുവരുന്ന വഴിയിൽ അതിൽ ചെറിയ കഷ്ണം അടർന്നു വീണെന്നും ആ കഷ്ണം ഒരു വലിയ മലയായി രൂപം കൊണ്ടെന്നും ആ ചെറിയ കുന്നിൽ ഹനുമാൻ ശിവലിംഗം കണ്ടെത്തി അവിടെ തപസ്സ് ചെയ്യുകയും തുടർന്ന് ഭഗവാൻ ശിവൻ പ്രത്യക്ഷപ്പെട്ട് ഹനുമാന് ദർശനം നൽകി ഓർമ്മശക്തി തിരിച്ചു കൊടുക്കുകയും ചെയ്തു തുടർന്ന് ഹനുമാൻ സ്വയംഭൂവായ ശിവലിംഗം പൂജിച്ച് പ്രതിഷ്ഠ നടത്തുകയും ചെയ്തു.
മൃതസഞ്ജീവനി മലയിൽ നിന്ന് അടർന്നു വീണ ഭാഗം വലിയ മലയായി ഉയർന്നു വന്നതാണ് തൃക്കുന്ന് ക്ഷേത്രം ഇപ്പോൾ സ്ഥിതിചെയ്യുന്ന ചെറിയ കുന്ന് എന്നാണ് ഐതിഹ്യം.
ഉതിർകുന്ന്  ലോപിച്ച് ആണ് തൃക്കുന്ന് എന്ന പേരിൽ അറിയപ്പെടാൻ തുടങ്ങിയത് എന്നും വിശ്വസിക്കപ്പെടുന്നു.
വിശേഷങ്ങളും, പൂജാവിധികളും ഉത്സവങ്ങൾ ശിവരാത്രി തൃക്കുന്ന് വിഷ്ണുക്ഷേത്രം
ശിവക്ഷേത്രത്തിനു തെക്കു വശം ചേർന്ന് പ്രധാനക്ഷേത്രമായിട്ടാണ് വിഷ്ണുക്ഷേത്രവും പണിതീർത്തിരിക്കുന്നത്.
നാലമ്പലവും നമസ്കാര മണ്ഡപവും ഇവിടെ ഭംഗിയായി പണിതീർത്തിരിക്കുന്നു.
ചതുര ശ്രീകോവിലിനുള്ളിലായി മഹാവിഷ്ണു പ്രതിഷ്ഠ, പടിഞ്ഞാറ് ദർശനം നൽകുന്നു.
പ്രധാന വിശേഷങ്ങൾ അഷ്ടമി രോഹിണി വിഷു തിരുവോണം ഉപക്ഷേത്രങ്ങൾ ഗണപതി ഹനുമാൻ ക്ഷേത്രത്തിൽ എത്തിചേരാൻ
തൃശ്ശൂർ - വാടാനപ്പള്ളി റൂട്ടിൽ നഗരത്തിൽനിന്നും 12 കിലോമീറ്റർ തെക്കുപടിഞ്ഞാറുമാറി സ്ഥിതിചെയ്യുന്ന കാഞ്ഞാണി ജംഗ്ഷനടുത്താണ് ക്ഷേത്രം സ്ഥിതിചെയ്യുന്നത്.
മണലൂർ ഗ്രാമപഞ്ചായത്തിലാണ് ക്ഷേത്രം.
ചിത്രശാല തൃക്കുന്ന് മഹാദേവക്ഷേത്രം ആകാശദൃശ്യം ക്ഷേത്ര കവാടം ശ്രീകോവിൽ നാലമ്പലം അവലംബം
തൃക്കൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thrikkur_Gramapanchayat
തൃശൂർ‍ ‍ജില്ലയിലെ തൃശ്ശൂർ, മുകുന്ദപുരം താലൂക്കുകളിലായി കൊടകര ബ്ലോക്കിലാണ് 25.38 ചതുരശ്രകിലോമീറ്റർ വിസ്തീർണ്ണമുള്ള തൃക്കൂർ ഗ്രാമപഞ്ചായത്ത് സ്ഥിതി ചെയ്യുന്നത്.
അതിരുകൾ കിഴക്ക് - വരന്തരപ്പിള്ളി, പുത്തൂർ പഞ്ചായത്തുകൾ പടിഞ്ഞാറ് - അളഗപ്പനഗർ, നെന്മണിക്കര പഞ്ചായത്തുകൾ വടക്ക് - പുത്തൂർ പഞ്ചായത്ത് തെക്ക്‌ - അളഗപ്പനഗർ പഞ്ചായത്ത് വാർഡുകൾ കോനിക്കര തൃക്കൂർ അത്താണി പള്ളിയറ മതിക്കുന്ന് പാറക്കാട് കോട്ടായി മാവിൻചുവട് ആലെങ്ങാട് മുട്ടിത്തടി കള്ളായി കാവല്ലൂർ ആതൂർ പാലക്കപറമ്പ്‌ ഞെള്ളൂർ നായരങ്ങാടി കല്ലൂർ സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് കൊടകര വിസ്തീര്ണ്ണം 25.38ചതുരശ്ര കിലോമീറ്റർ ജനസംഖ്യ 23,707 പുരുഷന്മാർ 11,567 സ്ത്രീകൾ 12,140 ജനസാന്ദ്രത 934 സ്ത്രീ : പുരുഷ അനുപാതം 1049 സാക്ഷരത 89.88% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thrikkurpanchayat Archived 2016-03-10 at the Wayback Machine .
തൃക്കുന്നപ്പുഴ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thrikkunnappuzha_Gramapanchayat
9°15′0″N 76°24′0″E ﻿ / ﻿ 9.25000°N 76.40000°E ﻿ / 9.25000; 76.40000 ആലപ്പുഴ ജില്ലയിൽ  കാർത്തികപ്പള്ളി താലൂക്കിൽ,ഹരിപ്പാട് ബ്ലോക്കിൽ ഉൾപ്പെടുന്ന 12.53 ച.
മീറ്റർ വിസ്തീർണ്ണമുള്ള തൃക്കുന്നപ്പുഴ പഞ്ചായത്ത് സ്ഥിതി ചെയ്യുന്നത്.
ഈ പഞ്ചായത്ത് തൃക്കുന്നപ്പുഴ വില്ലേജ്  പരിധിയിൽ വരുന്നു.
അതിരുകൾ കിഴക്ക് - കാർത്തികപ്പള്ളി, കുമാരപുരം, കരുവാറ്റ പഞ്ചായത്തുകൾ പടിഞ്ഞാറ് - അറബിക്കടൽ വടക്ക് -  പുറക്കാട് പഞ്ചായത്ത് തെക്ക്‌ - ആറാട്ടുപുഴ പഞ്ചായത്ത് വാർഡുകൾ പല്ലന വടക്ക്‌ ലക്ഷ്മിത്തോപ്പ് ഇടപ്പള്ളിത്തോപ്പ് കക്കാമടക്കൽ വലിയപറമ്പ് എസ് എൻ നഗർ പതിയാങ്കര തെക്ക്‌ പതിയാങ്കര വടക്ക് കോട്ടേമുറി മതുക്കൽ പള്ളിപ്പാട്ടുമുറി ചേലക്കാട് പാനൂർ തെക്ക്‌ പാനൂർ സെൻട്രൽ പാനൂർ വടക്ക്‌ കുറ്റിക്കാട് പല്ലന തെക്ക് സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് ഹരിപ്പാട് വിസ്തീര്ണ്ണം 12.53 ചതുരശ്ര കിലോമീറ്റർ ജനസംഖ്യ 28,849 പുരുഷന്മാർ 12,790 സ്ത്രീകൾ 13,059 ജനസാന്ദ്രത 2063 സ്ത്രീ : പുരുഷ അനുപാതം 1021 സാക്ഷരത 89% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thrikkunnappuzhapanchayat Archived 2016-03-12 at the Wayback Machine .
ടാക്കിയോൺ ഇംഗ്ലീഷ് വിലാസം https://ml.wikipedia.org/wiki/Tachyon
പ്രകാശത്തേക്കാൾ വേഗത്തിൽ സഞ്ചരിക്കുന്നതായി സങ്കല്പിക്കപ്പെടുന്ന കണത്തെ ടാക്കിയോൺ എന്നു വിളിക്കുന്നു.
സി. ജി. സുദർശനാണ് ഈ പരികല്പനയുടെ ഉപജ്ഞാതാവ്.
അസ്തിത്വം സൈദ്ധാന്തികമായി പ്രവചിക്കപ്പെട്ടിട്ടുണ്ടെങ്കിലും പരീക്ഷണ നിരീക്ഷണങ്ങളിലൂടെ ഇതിനെ കണ്ടെത്താൻ കഴിഞ്ഞിട്ടില്ല.
ടാക്കിയോൺ എന്ന പേര് ശീഘ്രഗാമി എന്നർഥം വരുന്ന ടാക്കിസ് (tachys) എന്ന ഗ്രീക്കുപദത്തിൽ നിന്നു രൂപം കൊണ്ടതാണ്.
ശൂന്യതയിലെ പ്രകാശവേഗത
ശൂന്യതയിലെ പ്രകാശവേഗത 3,00,000 കി.
ഇതിലധികം വേഗതയിൽ സഞ്ചരിക്കുന്ന യാതൊന്നിനേയും ഇന്നോളം രേഖപ്പെടുത്തിയിട്ടില്ല.
ഐൻസ്റ്റീന്റെ ആപേക്ഷികതാസിദ്ധാന്തപ്രകാരം ശൂന്യതയിലെ പ്രകാശവേഗതയാണ് വേഗതയുടെ പരമമായ പരിധി; ഭൗതിക പ്രപഞ്ചത്തിലെ ഒരു വസ്തുവിനോ വികിരണത്തിനോ ഈ പരിധി ലംഘിക്കാൻ കഴിയില്ല.
ഈ സിദ്ധാന്തമനുസരിച്ച് ഒരു വസ്തുവിന്റെ ദ്രവ്യമാനം വേഗതയ്ക്കൊപ്പം വർദ്ധിക്കണം.
വേഗത പ്രകാശവേഗതയെ സമീപിക്കുമ്പോൾ ദ്രവ്യമാനം അനന്തമായി വർദ്ധിക്കുന്നു.
വേഗത പ്രകാശവേഗതയെ മറികടന്നാൽ ദ്രവ്യമാനം അയഥാർഥം (imaginary) ആയിത്തീരും.
ദ്രവ്യമാനം മാത്രമല്ല, ഊർജവും സംവേഗവും (momentum) വലിപ്പവുമെല്ലാം ഈ നിയമത്തിനു വിധേയമാണ്.
ഈ പ്രതിഭാസം തീർത്തും അലൗകികം അഥവാ അഭൗതികം ആയതിനാൽ ഭൗതിക പ്രപഞ്ചത്തിൽ സംഭവ്യമല്ല.
എന്നാൽ ആപേക്ഷികതാസിദ്ധാന്തത്തെ നിഷേധിക്കാതെതന്നെ ഈ നിഗമനം ശരിയല്ലെന്ന് ലോകപ്രശസ്ത മലയാളി ശാസ്ത്രജ്ഞനായ ജോർജ് സുദർശൻ (E.C.G.Sudarshan) വാദിക്കുന്നു.
പ്രകാശവേഗതയുടെ അതിർവരമ്പിനപ്പുറമുള്ള ലോകത്തു സഞ്ചരിക്കുന്ന കണങ്ങളുണ്ടായിക്കൂടെന്നില്ല എന്നദ്ദേഹം അഭിപ്രായപ്പെടുന്നു.
അവയുടെ ഏറ്റവും കുറഞ്ഞ വേഗത പ്രകാശവേഗതയായിരിക്കും; ഏറ്റവും കൂടിയത് അനന്തവും.
1956-ലാണ് ഇ.
സി. ജി. സുദർശൻ തന്റെ സിദ്ധാന്തമവതരിപ്പിച്ചത്.
1967-ൽ ഫെയ് ൻബെർഗും (Feinberg), 1974-ൽ റികാമി (Recami), മിഗ്നാനി (Mignani) എന്നിവരും ഈ സങ്കല്പത്തെ സാധൂകരിക്കുന്ന പഠനങ്ങൾ നടത്തുകയുണ്ടായി.
തുടർന്ന് പല സൈദ്ധാന്തിക പഠനങ്ങളും ഈ വിഷയത്തിലുണ്ടായി.
കണത്തിന്റെ സവിശേഷതകൾ
ഈ കണത്തിന്റെ സവിശേഷ ഗുണങ്ങൾ താഴെപ്പറയുന്നു: ഭൗതികലോകത്തിലെ വസ്തുക്കൾക്കും പ്രതിഭാസങ്ങൾക്കും ബാധകമായ കാര്യകാരണബന്ധം (causality) ടാക്കിയോണിനു ബാധകമല്ല.
ഈ കണത്തിന് സമയത്തിൽ പുറകോട്ടു സഞ്ചരിക്കാൻ കഴിയും.
10 മണിക്കു പുറപ്പെട്ട് ഒരു മണിക്കൂർ സഞ്ചരിച്ച് 9 മണിക്കു ലക്ഷ്യസ്ഥാനത്തെത്തുമെന്നാണിതിനർഥം.
ഇതിന്റെ ഏറ്റവും കുറഞ്ഞ വേഗത പ്രകാശവേഗതയ്ക്കു തുല്യമായതിനാൽ ഇതിന് വിരാമാവസ്ഥയേ ഇല്ല.
സാധാരണഗതിയിൽ ഒരു വസ്തുവിന്റെ വേഗത വർധിപ്പിച്ച് പ്രകാശവേഗതയ്ക്കു മുകളിലെത്തിക്കാൻ കഴിയില്ലെന്നാണ് ആപേക്ഷികതാസിദ്ധാന്തം അനുശാസിക്കുന്നത്.
ടാക്കിയോൺ എല്ലായ് പ്പോഴും പ്രകാശവേഗതയ്ക്കു മുകളിലാണ് സഞ്ചരിക്കുന്നത്.
അതിനാൽ വേഗതയുടെ പരിധി ലംഘിക്കുന്ന അവസ്ഥ ഉണ്ടാകുന്നില്ല.
ഗതികോർജം കൂടുമ്പോൾ ചലനവേഗത കുറയുകയും ഊർജ്ജം കുറയുമ്പോൾ ഗതിവേഗം വർധിക്കുകയും ചെയ്യുന്നു എന്നത് ഈ കണത്തിന്റെ അസാധാരണ സ്വഭാവങ്ങളിലൊന്നാണ്.
സാധാരണ കണങ്ങളിൽനിന്നു വ്യത്യസ്തമായി ടാക്കിയോണിന്റെ വേഗത ഊർജപ്രസരണത്തെത്തുടർന്ന് വർധിച്ചുകൊണ്ടിരിക്കണം.
ഊർജ്ജം നിശ്ശേഷം ഇല്ലാതാകുന്നതോടെ വേഗത അനന്തമായി ഉയരും.
പുറമേനിന്ന് ഊർജ്ജം ലഭിച്ചാൽ കണത്തിന്റെ വേഗത കുറയും.
കുറഞ്ഞു കുറഞ്ഞ് പ്രകാശവേഗതയോളമെത്തും.
അതിനേക്കാൾ കുറയുകയില്ല.
ടാക്കിയോണിന് അസ്തിത്വമുണ്ടെങ്കിൽ, അതിന്റെ ദ്രവ്യമാനം, സംവേഗം തുടങ്ങിയ ഗുണധർമങ്ങൾ അളക്കാൻ കഴിയണം.
സാധാരണ കണങ്ങളുമായുള്ള പ്രതിപ്രവർത്തനങ്ങളിലൂടെ അതിനെ സൃഷ്ടിക്കാനും കഴിയണം.
പ്രകാശത്തേക്കാൾ കൂടിയ വേഗതയിൽ ഒരു പദാർഥത്തിലൂടെ കടന്നു പോകുന്ന കണം ചെരങ്കോഫ് വികിരണം (Cherenkov radiation) എന്ന പ്രത്യേകതരം വികിരണം പുറപ്പെടുവിക്കണം.
ഈ നിഗമനങ്ങളെ അടിസ്ഥാനമാക്കി ടാക്കിയോണിനെ കണ്ടെത്താൻ നടത്തിയിട്ടുള്ള പരീക്ഷണങ്ങളൊന്നും തന്നെ വിജയിച്ചിട്ടില്ല.
അവലംബം പുറംകണ്ണികൾ http://www.desy.de/user/projects/Physics/ParticleAndNuclear/tachyons.html http://scienceworld.wolfram.com/physics/Tachyon.html http://safalra.com/science/relativity/tachyon-theory/%5Bപ്രവർത്തിക്കാത്ത+കണ്ണി%5D http://www.macrobiotic.org/health11.html Images for tachyon കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാക്കിയോൺ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാക്കോമീറ്റർ ഇംഗ്ലീഷ് വിലാസം https://ml.wikipedia.org/wiki/Tachometer ഇടതുവശത്തു കാണുന്ന ടാക്കോമീറ്ററിൽ 7000 ആർ.പി.എം. വരെ കാണിക്കുന്നു
കോണീയവേഗം (angular speed) നേരിട്ടു സൂചിപ്പിക്കുന്ന ഉപകരണമാണ് ടാക്കോമീറ്റർ (Tachometer).
എൻജിൻ , മോട്ടോർ എന്നിവയുടെ കോണീയവേഗം അറിയുന്നതിലൂടെ ഒരു മിനിറ്റിൽ എത്ര പരിക്രമണം (revolutions per minute-r.p.m) നടക്കുന്നു എന്നു മനസ്സിലാക്കാൻ കഴിയുന്നു.
ടാക്കോമീറ്ററിലെ കീലത്തിന്റെ  (spindle) റബർ നിർമിത കോണികാഗ്രം എൻജിൻ ഷാഫ്റ്റിന്റെ അഗ്രച്ഛേദതലത്തിൽ മധ്യഭാഗത്തുള്ള കോണിക കൊതയിൽ  (v-groove)ചേർത്തുവയ്ക്കുമ്പോൾ ഘർഷണംമൂലം സ്പിൻഡ്ൽ ഷാഫ്റ്റിന്റെ അതേ വേഗത്തിൽ കറങ്ങുന്നു.
ഈ വേഗം ടാക്കോമീറ്ററിന്റെ ഡയലിൽ സൂചിതമാകുന്നു.
ചില എൻജിനുകളിൽ ടാക്കോമീറ്റർ എൻജിനോടൊപ്പം സ്ഥിരമായി ഘടിപ്പിച്ചിരിക്കും.
'യാന്ത്രികം'(mechanical), 'വൈദ്യുതം'(electrical) എന്നിങ്ങനെ രണ്ടുവിധത്തിലുള്ള ടാക്കോമീറ്ററുകൾ പ്രചാരത്തിലുണ്ട്.
അപകേന്ദ്ര ടാക്കോമീറ്റർ, വൈ ബ്രേറ്റിങ് റീഡ് ടാക്കോമീറ്റർ, പ്രവേഗശീർഷ ടാക്കോമീറ്റർ എന്നിവ വിവിധയിനം യാന്ത്രിക ടാക്കോമീറ്ററുകളാണ്.
അപകേന്ദ്ര ടാക്കോമീറ്റർ അപകേന്ദ്രക്രിയാതത്ത്വം (principle of centrifugal action) അനുസരിച്ചു പ്രവർത്തിക്കുന്നു.
യന്ത്രത്തിന്റെ ഷാഫ്റ്റുമായി നേരിട്ടു ബന്ധപ്പെടാൻ പ്രയാസമുള്ള സന്ദർഭങ്ങളിൽ ഉപയോഗിക്കാവുന്ന തരത്തിലുള്ളതാണ് വൈ ബ്രേറ്റിങ് റീഡ് ടാക്കോമീറ്റർ.